IL-FRATELLANZA TA' SANTA MARGERITA minn George Azzopardi Bl-iskop li jkompli jkabbar id-devozzjoni lejn Santa Margerita u mħeġġeġ ukoll minn diversi Sannatin, l-Arċipriet ta' Sannat, Dun Ġużepp Cassar (1926-1950) għamel talba lill-Isqof t'Għawdex, Mons. Mikiel Gonzi (1924-1944) ħalli jwaqqaf fratellanza f'ġieħ Santa Margerita. L-Isqof Gonzi aċċetta t-talba u nhar l-20 t'April 1931, l-fratellanza l-ġdida ġiet imwaqqfa kanonikament.' Minbarra li jinkitbu membri fiha, kien hemm ukoll l-bżonn li l-fratellanza tkun mgħammra b'dak kollu li teħtieġ u għal dan il-għan, il-benefatturi ma' naqsux. Kif tixhed kitba fuqhom, iż-żewġ lanterni tal-fratellanza li jintużaw fil-purċissjoni ġew imħallsin minn Francesco Farrugia li ħallas waħda u minn Publio Vella li ħallas l- oħra Leli Galea ħallas l-ispejjes tas-salib li kien ġie jiswa madwar erba' liri. Is- Suġentina (speċi ta' bastun bis-simbolu tal-fratellanza) ġiet imħallsa minn xi bene- fattur mill-Munxar li f'dak iż-żmien kien għadu jifforma parti mill-parroċċa ta' San- nat.' Imbagħad fl-1958, fuq disinn ta' Dun Mikelanġ Apap, sar stendard ġdid irrak- mat bid-deheb għall-istess fratellanza għand id-ditta Anna Bennato ta' Padova u ġie jiswa £411.75.' Ġużepp Grima, li kien ukoll sagristan fil-knisja tal-parroċċa, ġabar il-flus meħtieġa minn fost il-parruċċani Sannatin biex bihom iħallas l-ispejjes ta'dan l-istendard.' B'hekk, anke l-qaddisa patruna tal-parroċċa ta' Sannat għandha l-fratellanza tagħha li, bħal fil-każ taż-żewġ fratellanzi l-oħrajn li għandna fil-parroċċa: dik tar- Rużarju u l-oħra tas-Sagrament, ġiet mgħammra b'dak kollu meħtieġ waqt is-sehem tagħha fil-purċissjonijiet. JOSEPH BEZZINA, Sannat fi Grajjet Għawdex, Gozo 1989, 463-4. Tagħrif mogħti verbalment minn Leli Galea nnifsu. Tagħrif mogħti verbalment minn Leli Galea u minn Nikola Buttigieġ (ex-sagristan) Tagħrif mogħti verbalment minn Nikol Buttiġieġ (ex-sagristan) u minn Ġużeppa Grima (armla ta' Ġużepp Grima). Nifirħu lil Mons Lawrenz Sciberras Fl-okkazzjoni tal-25 sena mill-Ordinazzjoni Saċerdotali tiegħu, u nargurawlu s Il-